JDF โควิดทำพิษ ฉุดส่งออกสินค้าชะงัก กดกำไร Q1 เหลือ 1 ลบ.
JDF โควิดทำพิษ ฉุดส่งออกสินค้าชะงักและยอดคำสั่งซื้อชะลอตัวลง กดกำไรไตรมาส 1 เหลือ 1 ลบ. วูบ 93%
JDF โควิดทำพิษ ฉุดส่งออกสินค้าชะงักและยอดคำสั่งซื้อชะลอตัวลง กดกำไรเหลือ 1 ลบ. วูบ 93%
13 พ.ค. 2565

บริษัท เจดีฟู้ด จำกัด (มหาชน) หรือ JDF รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

สำหรับไตรมาส 1/2565 บริษัทฯ มีรายได้รวม อยู่ที่ 138.78 ล้านบาท โดยรายได้ที่ลดลงมาจากการชะลอยอดคำสั่งซื้อของลูกค้าในประเทศภายใต้สถานการณ์การแพร่ระบาดของโควิด อีกทั้งการขาดแคลนตู้คอนเทนเนอร์ที่ส่งผลให้การส่งออกสินค้าไปต่างประเทศล่าช้า
โดยในไตรมาส 1/2565 บริษัทฯ มีรายได้จากสินค้าตามคำสั่งซื้อของลูกค้าและสินค้ารับจ้างผลิต อยู่ที่ 128.50 ล้านบาท ซึ่งรายได้ที่ลดลงเนื่องจากการเลื่อนการส่งมอบสินค้าตามคำสั่งซื้อของลูกค้าของบริษัทฯ ในทวีปอเมริกาเหนือและทวีปยุโรป เนื่องจากความล่าช้าของการขนส่ง
อีกทั้งบริษัทฯ มีต้นทุนขายอยู่ที่ 102.07 ล้านบาท เนื่องมาจากกำลังการผลิตที่เพิ่มขึ้นจากการซื้อเครื่องใหม่เพิ่มเติมส่งผลให้การรับรู้ต้นทุนกำลังการผลิตที่ว่างเปล่า ซึ่งเป็นต้นทุนที่กิจการไม่สามารถใช้ทรัพยากรในการผลิตให้เต็มที่ตามที่ควรจะสูงขึ้น